‘મસાન’ની સૌથી મોટી ખુબસુરતી એ છે કે દરેક કેરેકટરો તમને ખુબ જ સહજ લાગે છે. ફિલ્મમાં કયાંય ખોટા ભપકા કે દેખાડા નથી. નીરજ ઘેવન અને વરૂણ ગ્રોવરને અભિનંદન આપવા પડે કે તેમણે દરેક કેરેકટરની મૌલિકતા જાળવી રાખી છે. વરૂણ ગ્રોવરે આ ફિલ્મના ગીત લખ્યા છે. ફિલ્મનુ ગીત 'મન કસ્તૂરી' ઘણા ખરા લોકોને પસંદ પડે તેવુ છે. ગીત રસિકો તે સાંભળીને આનંદિત થઈ જાય છે. ઈંડિયન ઓસનના સંગીત ફિલ્મની થીમ પણ એકદમ પરફેક્ટ છે.